CELEX: C2005/115/07
Language: fi
Date: 2005-05-14 00:00:00
Title: Yhteisöjen tuomioistuimen tuomio, (kuudes jaosto) 10 päivänä maaliskuuta 2005, asiassa C-235/03 (Juzgado de Primera Instancia n° 35 de Barcelonan esittämä ennakkoratkaisupyyntö): QDQ Media SA vastaan Alejandro Omedas Lecha (Direktiivi 2000/35/EY — Perintäkulujen käsite — Kulut, jotka johtuvat asianajajan tai asiamiehen käyttämisestä sellaisessa tuomioistuinmenettelyssä, jossa ei edellytetä mainittujen oikeusavustajien käyttämistä — Kuluja ei ole mahdollista sisällyttää korvattaviin oikeudenkäyntikuluihin kansallisen lainsäädännön nojalla — Direktiiviin ei ole mahdollista vedota yksityistä vastaan)

14.5.2005   
            
            
               FI
            
            
               Euroopan unionin virallinen lehti
            
            
               C 115/4
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   10 päivänä maaliskuuta 2005,
   asiassa C-235/03 (Juzgado de Primera Instancia no 35 de Barcelonan esittämä ennakkoratkaisupyyntö): QDQ Media SA vastaan Alejandro Omedas Lecha (1)
   
   (Direktiivi 2000/35/EY - Perintäkulujen käsite - Kulut, jotka johtuvat asianajajan tai asiamiehen käyttämisestä sellaisessa tuomioistuinmenettelyssä, jossa ei edellytetä mainittujen oikeusavustajien käyttämistä - Kuluja ei ole mahdollista sisällyttää korvattaviin oikeudenkäyntikuluihin kansallisen lainsäädännön nojalla - Direktiiviin ei ole mahdollista vedota yksityistä vastaan)
   (2005/C 115/07)
   Oikeudenkäyntikieli: espanja
   Asiassa C-235/03, jossa on kyse EY 234 artiklaan perustuvasta ennakkoratkaisupyynnöstä, jonka Juzgado de Primera Instancia no 35 de Barcelona (Espanja) on esittänyt 5.5.2003 tekemällään päätöksellä, joka on saapunut yhteisöjen tuomioistuimeen 2.6.2003, saadakseen ennakkoratkaisun asiassa QDQ Media SA vastaan Alejandro Omedas Lecha, yhteisöjen tuomioistuin (kuudes jaosto), toimien kokoonpanossa: jaoston puheenjohtaja A. Borg Barthet sekä tuomarit J.-P. Puissochet (esittelevä tuomari) ja S. von Bahr, julkisasiamies: J. Kokott, kirjaaja: R. Grass, on antanut 10.3.2005 tuomion, jonka tuomiolauselma on seuraava:
   Kun kansallisen lainsäädännön nojalla ei ole mahdollista sisällyttää niihin oikeudenkäyntikuluihin, jotka yksityinen, jolla on työhönsä liittyvä velka, voidaan velvoittaa korvaamaan, sellaisia kuluja, jotka ovat aiheutuneet siitä, että velkoja on käyttänyt asianajajaa tai asiamiestä kyseisen velan perimistä koskevassa tuomioistuinmenettelyssä, kaupallisissa toimissa tapahtuvien maksuviivästysten torjumisesta 29 päivänä kesäkuuta 2000 annettu Euroopan parlamentin ja neuvoston direktiivi 2000/35/EY ei sellaisenaan voi olla perusteena kyseiselle mahdollisuudelle.
   
      (1)  EUVL C 171, 19.7.2003.